The Substance: Το Ελιξίριο της Νιότης

Το The Substance: Το Ελιξίριο της Νιότης (πρωτότυπος τίτλος: The Substance) είναι ταινία body horror του 2024 σε σενάριο και σκηνοθεσία της Κοραλί Φαρζά. Η ταινία ακολουθεί μία διασημότητα που αρχίζει να χάνει την φήμη της, την Ελίζαμπεθ Σπαρκλ (Ντέμι Μουρ), η οποία αφού απολύεται από τον παραγωγό της (Ντένις Κουέιντ) λόγω της ηλικίας της, χρησιμοποιεί μία ουσία που βρίσκει στην μαύρη αγορά που δημιουργεί μία αρκετά νεότερη εκδοχή του εαυτού της (Μάργκαρετ Κουάλεϊ) με απροσδόκητες παρενέργειες.

Μία διεθνής συμπαραγωγή από την Γαλλία, το Ηνωμένο Βασίλειο και τις Ηνωμένες Πολιτείες, η ταινία ακολούθησε την κριτική επιτυχία της πρώτης ταινίας της Φαρζά, Revenge. Αντλώντας έμπνεση από τις κοινωνικές πιέσεις που δέχονται οι γυναίκες για το σώμα και την ηλικία τους, έγραψε το σενάριο μέσα σε δύο χρόνια με λεπτομερείς περιγραφές και απλούς διαλόγους. Η Μουρ πήρε τον πρωταγωνιστικό ρόλο μετά από μία σειρά συνεντεύξεων, η Κουάλεϊ προστεθηκε στο καστ δεύτερη και ο Ρέι Λιότα είχε αρχικά τον ρόλο του Κουέιντ πριν τον θάνατο του. Γυρίστηκε στην Γαλλία για πάνω από 108 ημέρες, η ταινία έκανε εκτεταμένη χρήση προσθετικού μακιγιάζ, σχεδιασμένο από τον Πιερ Ολιβιέ Περσέν, πρόσθετων πλάνων, αρκετα διαφορετικά σκηνικά και περίπου 21.000 λίτρα ψεύτικου αίματος. Η μουσική της ταινίας γράφτηκε από τον Raffertie και περιλαμβάνει και το τραγούδι "Pump It Up!" σε διασκευή του DJ Endor. Ο προσθετικός σχεδιασμός περιλάμβανε μία σειρά από τερατόμορφα και υπερρεαλιστικά κοστούμια, μαριονέτες και ψεύτικες κούκλες για την μεταμόρφωση της Ελίζαμπεθ που προκαλείται από την ουσία.

Η ταινία έκανε την παγκόσμια πρεμιέρα της στις 19 Μαΐου 2024 στο (77ο Φεστιβάλ Κινηματογράφου Καννών), ως μέρος του βασικού διαγωνισμού, όπου η Φαρζά κέρδισε το βραβείο Καλύτερου Σεναρίου. Κυκλοφόρησε στους κινηματογράφους στο Ηνωμένο Βασίλειο και στις Ηνωμένες Πολιτείες από την Mubi στις 20 Σεπτεμβρίου 2024 και στην Γαλλία από την Metropolitan Filmexport στις 6 Νοεμβρίου 2024. Στην Ελλάδα κυκλοφόρησε στις 31 Οκτωβρίου 2024. Η ταινία ήταν κριτική και εισπρακτική επιτυχία, κερδίζοντας $76.5 εκατομμύρια και έγινε η πιο εμπορική ταινία της Mubi. Έλαβε πολλές διακρίσεις, περιλαμβάνοντας πέντε υποψηφιότητες στα Βραβεία Αμερικανικής Ακαδημίας Κινηματογράφου 2024, στα οποία κέρδισε Όσκαρ Καλύτερου Μακιγιάζ και Κομμώσεων. Στις Χρυσές Σφαίρες του 2024 έλαβε 5 υποψηφιότητες (κερδίζοντας την Χρυσή Σφαίρα Α' Γυναικείου Ρόλου σε Κωμωδία ή Μιούζικαλ για την Μουρ).

 Πλοκή 
Στα πεντηκοστά της γενέθλια, η Ελίζαμπεθ Σπαρκλ, μια ξεχασμένη κινηματογραφική σταρ του Χόλιγουντ που κάποτε υπήρξε πολύ δημοφιλής, απολύεται ξαφνικά από την τηλεοπτική εκπομπή γυμναστικής, που παρουσίαζε για χρόνια, από τον παραγωγό της, τον Χάρβεϊ, λόγω της ηλικίας της. Η Ελίζαμπεθ αφηρημένη τρακάρει με τον αυτοκίνητο της την στιγμή που παρατηρεί μία γιγαντοαφίσα που δείχνει την ίδια να κατεβαίνει. Στο νοσοκομείο, ένας νεαρός νοσοκόμος της δίνει στα κρυφά ένα φλασάκι το οποίο διαφημίζει το "The Substance", έναν ορό από την μαύρη αγορά που υπόσχεται μία "νεότερη, πιο όμορφη και πιο τέλεια" εκδοχή του εαυτού σου.

Η Ελίζαμπεθ από περιέργεια και απόγνωση, παραγγέλνει την ουσία και εισάγει με ένεση τον ορό ενεργοποίησης μίας χρήσης. Αρχίζει να σφαδάζει από τους πόνους, καθώς το σώμα της παράγει μία νεότερη εκδοχή του εαυτού της, την Σου, η οποία βγαίνει από μία σχισμή στην πλάτη της. Τα δύο σώματα πρέπει να αλλάζουν συνειδήσεις κάθε επτά μέρες χωρίς εξαίρεση, με το ανενεργό σώμα να παραμένει αναίσθητο και ταΐζεται ενδοφλέβια με τις εβδομαδιαίες προμήθειες φαγητού. Καθημερινές ενέσεις από υγρό σταθεροποίησης, το οποίο εκκρίνεται από το πρωτότυπο σώμα, είναι απαραίτητο να γίνονται προκειμένου να εμποδίσουν την Σου από το να αποσυντίθεται.

Η Σου κάνει πάταγο πάρα πολύ γρήγορα αφού περνάει από οντισιόν για να γίνει η αντικαταστάτρια στην εκπομπή της Ελίζαμπεθ και ο Χάρβεϊ της προτείνει να παρουσιάσει το υψηλού κύρους σόου του καναλιού την Παραμονή Πρωτοχρονιάς. Καθώς η Σου ζει μία ζωή γεμάτη από αυτοπεποίθηση και ηδονή, η Ελίζαμπεθ γίνεται αντικοινωνική και αρχίζει να σιχαίνεται τον εαυτό της. Φτάνοντας στον τέλος του εβδομαδιαίου κύκλου της, η Σου φεύγει από ένα πάρτι και φέρνει έναν άντρα στο σπίτι για περιστασιακό σεξ, και καθυστερεί την αλλαγή βγάζοντας επιπλέον υγρό σταθεροποίησης, προκαλώντας τον δείκτη του δεξιού χεριού της Ελίζαμπεθ να γεράσει απότομα. Η Ελίζαμπεθ επικοινωνεί με τον προμηθευτή, ο οποίος την προειδοποιεί ότι σε περίπτωση που παρακούει το πρόγραμμα της αλλαγής το αποτέλεσμα θα είναι η ραγδαία και μη αναστρέψιμη γήρανση του πρωτότυπου σώματος. Παρά την κοινή τους συνείδηση, η Ελίζαμπεθ και η Σου αρχίζουν να αντιλαμβάνονται τους εαυτούς τους ως δύο διαφορετικά άτομα και αρχίζουν να απεχθάνονται η μία την άλλη. Η Ελίζαμπεθ αγανακτεί με την Σου λόγω της συχνής ανυπακοής που δείχνει στο πρόγραμμα αλλαγής, πράγμα που επιταχύνει την γήρανση της, ενώ η Σου αηδιάζει με το μίσος που έχει η Ελίζαμπεθ για τον εαυτό της και το γεγονός ότι τρώει συνέχεια. Μετά από ένα συγκεκριμένο πολύ καταστροφικό επεισόδιο που έχει η Ελίζαμπεθ, η Σου εξάγει τόσο υγρό σταθεροποίησης, ώστε να έχει απόθεμα, και αρνείται να αλλάξει ξανά.

Τρεις μήνες μετά, την ημέρα πριν την εκπομπή της Παραμονής Πρωτοχρονιάς, η Σου ξεμένει από υγρό σταθεροποίησης και επικοινωνεί με τον προμηθευτή, που την πληροφορεί ότι πρέπει να αλλάξει προκειμένου να παραχθεί περισσότερο υγρό. Όταν αλλάζουν, η Ελίζαμπεθ συνειδητοποιεί ότι έγινε μεταμορφωθεί σε μία ηλικιωμένη με καμπούρα. Απεγνωσμένη να εμποδίσει την Σου από το να την γεράσει κι άλλο, η Ελίζαμπεθ παραγγέλνει έναν ορό σχεδιασμένο να την τερματίσει, αλλά επειδή ακόμα αποζητά τον θαυμασμό που παρέχει η δημοφιλία της Σου, σταματάει πριν της κάνει ολόκληρη την ένεση με τον ορό και την συνεφέρνει, με αποτέλεσμα να αποκτήσουν και οι δύο συνείδηση. Συνειδητοποιώντας την αρχική πρόθεση της Ελίζαμπεθ να την τερματίσει, η Σου επιτίθεται και σκοτώνει την Ελίζαμπεθ και στην συνέχεια, φεύγει για να παρουσιάσει το πρωτοχρονιάτικο σόου. 

Χωρίς την Ελίζαμπεθ, το σώμα της Σου αρχίζει να αποσυντίθεται ραγδαία. Μέσα στον πανικό της, προσπαθεί να δημιουργήσει μία νέα εκδοχή του εαυτού της χρησιμοποιώντας τον ορό ενεργοποίησης που έχει περισσέψει, παρά την προειδοποίηση ότι είναι μίας χρήσης. Αυτό έχει ως αποτέλεσμα να δημιουργηθεί μία νέα εκδοχή του εαυτού της ένα τερατόμορφο και μεταλλαγμένο σώμα, την "Μόνστο Ελιζασού" που έχει τα πρόσωπα και της Σου και της Ελίζαμπεθ. Φορώντας μία μάσκα που έχει κόψει από μία αφίσα της Ελίζαμπεθ, η Ελιζασού επιστρέφει στο στούντιο και προσπαθεί να παρουσιάσει το σόου αλλά το κοινό αρχίζει να τρέχει μακριά, δημιουργώντας χάος. Ένα μέλος του κοινού την αποκεφαλίζει, με αποτέλεσμα να φυτρώσει ένα ακόμα πιο μεταλλαγμένο κεφάλι, και ένα από τα χέρια της να ξεκολλήσει και να μουσκέψει όλο το κοινό και το στούντιο από έναν χείμαρρο αίματος. Η Ελιζασού δραπετεύει από το στούντιο, αλλά καταρρέει, εκρήγνυται και απομένουν μόνο τα σπλάχνα της. Το αρχικό πρόσωπο της Ελίζαμπεθ ξεκολλάει από τα σπλάχνα και σέρνεται μέχρι το παραμελημένο αστέρι της στην Λεωφόρο της Δόξας στο Χόλυγουντ. Χαμογελάει καθώς έχει την ψευδαίσθηση ότι την θαυμάζουν πριν λιώσει σε μία λίμνη αίματος, η οποία καθαρίζεται από μία σφουγγαρίστρα την επόμενη μέρα.

 Ηθοποιοί και χαρακτήρες 
 Ντέμι Μουρ ως Ελίζαμπεθ Σπαρκλ
 Μάργκαρετ Κουάλεϊ ως Σου
 Ντένις Κουέιντ ως Χάρβεϊ
 Έντουαρντ Χάμιλτον-Κλάρκ ως Φρεντ
 Γκορ Έιμπραμς ως Όλιβερ
 Όσκαρ Λεσάζ ως Τρόι
 Κρίστιαν Έρικσον ως Άντρας στο εστιατόριο
 Ρόμπιν Γκριρ ως Νοσοκόμος
 Τομ Μόρτον ως Γιατρός
 Χιούγκο Ντιέγκο Γκαρσία ως Ντιέγκο
 Γιαν Μπιν ως Φωνή του The Substance

 Παραπομπές 

 Εξωτερικοί σύνδεσμοι 



Κατηγορία:Ταινίες του 2024
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές θρίλερ ταινίες τρόμου
Κατηγορία:Αμερικανικές ανεξάρτητες ταινίες
Κατηγορία:Αμερικανικές σατιρικές ταινίες
Κατηγορία:Βρετανικές ανεξάρτητες ταινίες
Κατηγορία:Βρετανικές σατιρικές ταινίες
Κατηγορία:Ταινίες συσχετιζόμενες με ναρκωτικά
Κατηγορία:Σουρεαλιστικές ταινίες
Κατηγορία:Ταινίες που κέρδισαν Όσκαρ Καλύτερου Μακιγιάζ και Κομμώσεων
Κατηγορία:Ταινίες με ηθοποιό που κέρδισε Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Ταινίες τοποθετημένες στο Λος Άντζελες